b'\n_START_ARTICLE_\nJurla\n_START_PARAGRAPH_\nJurla (ven. \xd0\xae\xd1\x80\xd0\xbb\xd0\xb0) on kyl\xc3\xa4, maalaiskunta ja Jurlan piirin hallinnollinen keskus Permin aluepiiriin kuuluvassa Permin Komin piirikunnassa. Se sijaitsee Kosan sivujoen Lopvan varrella 34 kilometri\xc3\xa4 Kudymkarista pohjoiseen. Asukkaita on 4\xc2\xa0200 henke\xc3\xa4 (vuonna 2002)._NEWLINE_Kyl\xc3\xa4 mainitaan ensimm\xc3\xa4isen kerran vuonna 1719. Vuonna 1766 sinne rakennettiin kirkko. 1700-luvun lopusta l\xc3\xa4htien Jurla oli T\xc5\xa1erdynin kihlakuntaan kuuluneen volostin ja vuodesta 1924 Jurlan piirin keskus._NEWLINE_Jurlassa toimii mets\xc3\xa4teollisuus- ja rakennusyrityksi\xc3\xa4. Palveluihin kuuluvat ala- ja keskikoulu, lasten luomisty\xc3\xb6n keskus, taidekoulu, vapaa-ajankeskus, kaksi kirjastoa, elokuvateatteri ja piirisairaala. Kyl\xc3\xa4ss\xc3\xa4 on historiallinen museo.'